Árlegt jólaútvarp unglinga í félagsmiðstöðinni Óðali í Borgarnesi hófst sl. mánudag . með ávarpi útvarpsstjóra . Dagskrá þess er hefðbundin . Fyrir hádegi eru sendar út upptökur frá yngri bekkjum skólans , fréttir úr héraði í hádeginu og síðan unglingaþættir í beinni útsendingu fram á kvöld . Unglingar í Óðali hafa unnið handrit sín í íslenskukennslu grunnskólans og fá auk þess metið inn í nám sitt . “ Bærinn í beinni , ” pallborð og umræður úr héraði með sveitarstjórnarfólki og öðrum gestum verður á sínum stað klukkan 13.00 á föstudag en sá dagskrárliður hefur verið með þeim vinsælli undanfarin ár . Útvarpssendingum lýkur svo með lokahófi þeirra fjölmörgu unglinga sem taka þátt á einn eða annan hátt í útvarpinu á föstudagskvöldið . Unglingar úr Laugagerðisskóla , félagsmiðstöðvum á Bifröst og Hvanneyri ásamt ungmennum úr nemendafélagi Menntaskólans og ungmennahúsi eru einnig með þætti í útvarpinu . Allir geta náð útsendingum á vefnum : odal.borgarbyggd.is en tíðnin er 101,3 .